Diari Oficial de la Generalitat Valenciana


Sumari del DOGV 8869, del 29-07-2020 (2020/6122)

RESOLUCIÓ de 16 de juliol de 2020, del director general de Medi Natural i d'Avaluació Ambiental, per la qual es resol la convocatòria d'ajudes per a l'aplicació de mesures de millora i manteniment de les infraestructures hidràuliques de les zones humides valencianes en el marc del Programa de Desenvolupament Rural de la Comunitat Valenciana 2014-2020.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8869

Data del DOGV
:   29-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/6122


Data del document
:   16-07-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 16 de juliol de 2020, del director general de Medi Natural i d'Avaluació Ambiental, per la qual es resol la convocatòria d'ajudes per a l'aplicació de mesures de millora i manteniment de les infraestructures hidràuliques de les zones humides valencianes en el marc del Programa de Desenvolupament Rural de la Comunitat Valenciana 2014-2020. [2020/6122]  
Aquestes ajudes s'emmarquen en l'Operació 4.3.2, «Millora i manteniment d'infraestructures hidràuliques de les zones humides valencianes», de la submesura 4.3, «Suport a les inversions en infraestructures relacionades amb el desenvolupament, modernització o l'adaptació de l'agricultura i la silvicultura», inclosa en la mesura 4, «Inversions en actius físics», del Programa de desenvolupament rural de la Comunitat Valenciana (PDR) 2014-2020.  
Així mateix, aquesta operació s'emmarca en la següent prioritat de desenvolupament rural de la Unió:  
- Prioritat 4: restaurar, preservar i millorar els ecosistemes relacionats amb l'agricultura i silvicultura.  
El finançament de les ajudes es farà amb càrrec a la línia de subvenció SO833000, del capítol VII, del pressupost de l'Agència Valenciana de Foment i Garantia Agrària, tenint en compte els percentatges de participació que corresponen al Fons Europeu Agrícola de Desenvolupament Rural (FEADER), al Ministeri d'Agricultura, Pesca i Alimentació i a la Generalitat Valenciana en l'esmentat programa.  
Vista l'Ordre 8/2019, de 18 d'abril, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores per a la concessió d'ajudes per a l'aplicació de mesures de millora i manteniment de les infraestructures hidràuliques de les zones humides valencianes en el marc del Programa de desenvolupament rural de la Comunitat Valenciana 2014-2020, publicada en el DOGV número 8540 de data 03.05.2019.  
Vista la Resolució de 16 de desembre de 2019, del director de l'Agència Valenciana de Foment i Garantia Agrària (AVFGA), per la qual es convoquen, per a l'any 2019-2020, les ajudes finançades per FEADER, per a l'aplicació de mesures de millora i manteniment d'infraestructures hidràuliques en les zones humides de la Comunitat Valenciana (DOGV 8698, 16.12.2019).  
Vista l'acta de la comissió avaluadora, de data 1 de juliol de 2020, que eleva la proposta d'adjudicació i, d'acord amb la delegació contemplada en l'article 12.4 de l'annex de l'Ordre 8/2019, de 18 d'abril, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores per a la concessió d'ajudes per a l'aplicació de mesures de millora i manteniment de les infraestructures hidràuliques de les zones humides valencianes en el marc del Programa de desenvolupament rural de la Comunitat Valenciana 2014-2020, resolc:  
  
Primer. Concessió de les ajudes  
Concedir les ajudes corresponents, previstes en la submesura 4.3, «Suport a les inversions en infraestructura relacionada amb el desenvolupament, modernització o l'adaptació de l'agricultura i la silvicultura», a les persones indicades en l'annex I d'aquesta resolució, pels imports que en aquest s'indiquen.  
Aquestes ajudes s'integren en la mesura 4 del PDR-CV 2014-2020, i estan cofinançades per les següents administracions públiques en els següents percentatges: 53 % Fons Europeu Agrícola de Desenvolupament Rural (FEADER), 38,14 % Generalitat Valenciana i 8,86 % Ministeri d'Agricultura, Pesca, Alimentació i Medi Ambient.  
  
Segon. Denegació de les ajudes  
Denegar les ajudes a les persones que s'indiquen en l'annex II d'aquesta resolució, per no complir amb els requisits establits per a ostentar la condició de beneficiaris, amb indicació de la causa d'exclusió del procediment.  
  
Tercer. Terminis d'execució i justificació  
El termini per a fer els treballs i per a la justificació d'aquests serà el següent:  
Termini màxim de finalització de treballs: 15 de novembre de 2020.  
Termini màxim de justificació de treballs: 30 de novembre de 2020.  
  
Quart. Obligacions  
Les persones beneficiàries de les ajudes hauran de complir amb les obligacions establides en l'annex de l'Ordre 8/2019, de 18 d'abril, i en la resta de normativa d'aplicació.  
  
Cinqué. Recursos  
Contra la present resolució, que posa fi a la via administrativa, es podrà interposar un recurs contenciós administratiu en el termini de dos mesos, a comptar des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es preveu en els articles 8.3, 25.1 i 46.1 de la Llei de la jurisdicció contenciosa-administrativa.  
Tot això sense perjudici de la interposició del recurs potestatiu de reposició, en el termini d'un mes des de l'endemà de la publicació, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. En tot cas, no podrà simultaniejar-se la interposició del recurs de reposició amb el contenciós administratiu.  
  
València, 16 de juliol de 2020.- El director general de Medi Natural i d- Avaluació Ambiental (per Acord de 26 d- abril de 2012 pel qual es deleguen les funcions d- autorització del pagament de fons FEADER entre l- organisme pagador i els diferents òrgans administratius de la Conselleria d- Agricultura, Pesca, Alimentació i Aigua, així com de la Conselleria d- Infraestructures, Territori i Medi Ambient, i de la Conselleria de Governació) p. s. (art.13 Llei 40/2015, d'1 d'octubre, de Règim Jurídic del Sector Públic), la secretària autonòmica d'Emergència Climàtica i Transició Ecològica: Paula Tuzón i Marco.